Edgardo Gabriel Storni

Edgardo Gabriel Storni (6. huhtikuuta 1936 Santa Fe – 20. helmikuuta 2012 La Falda) oli argentiinalainen roomalaiskatolinen arkkipiispa.

Storni vihittiin papiksi 23. joulukuuta 1961 ja nimitettiin Santa Fen vihkipiispaksi sekä Croaen titulaaripiispaksi 4. tammikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Vicente Faustino Zazpe, jota avustivat Manuel Marengo ja Ítalo Severino Di Stéfano. 28. elokuuta 1984 Storni nimitettiin Santa Fen arkkipiispaksi. Hänet asetettiin virkaan 30. syyskuuta.

Storni erosi arkkipiispan virastaan 1. lokakuuta 2002 jouduttuaan syytetyksi useiden seminaariopiskelijoiden seksuaalisesta hyväksikäytöstä. Vatikaani oli tutkinut sisäisesti häneen kohdistuneita hyväksikäyttösyytöksiä jo vuonna 1994, mutta todisteet oli todettu riittämättömiksi. Vuonna 2009 Storni tuomittiin kahdeksaksi vuodeksi vankeuteen vuonna 1992 tapahtuneesta miespuolisen seminaariopiskelijan hyväksikäytöstä. Korkean ikänsä vuoksi hänen annettiin suorittaa rangaistus kotiarestina. Storni kuoli kotonaan La Faldassa helmikuussa 2012.

 Lähteet 

Luokka:Argentiinalaiset papit
Luokka:Katoliset piispat
Luokka:Seksuaalirikoksista tuomitut henkilöt
Luokka:Vuonna 1936 syntyneet
Luokka:Vuonna 2012 kuolleet